Dette stedet i Cala Tuent er helt fantastisk! Det er en stor villa med plass til mange personer - store romslige rom, flere uteplasser, stort basseng, bordtennis, biljard! For å ikke snakke om utsikten utover havet! Det er kort vei til stranden, ca. 5 min gange. Like ved ligger også en koselig restaurant som anbefales.

Husverten som bor i huset ved siden av er behjelpelig med det du måtte lure på - fantastisk service.

Vi brukte mye av tiden vår på Mallorca på landeveissykling. Dette stedet er et yndet utgangspunkt for slikt. Villaen ligger i bunnen av en av de mest kjente klatringene på Mallorca - 10 km med 700m stigning. Her trener de største syklistene, som Wiggins, samt andre idrettsutøvere.

Stedet kan også brukes for å utforske andre områder, som Pollenca, Soller, etc.

Vi kommer helt sikkert til å dra tilbake!